Predkladacia správa

Materiál “Zameranie zahraničnej politiky Slovenskej republiky na rok 2009” je rozpracovaním Programového vyhlásenia vlády SR v podmienkach rezortu Ministerstva zahraničných vecí SR. Materiál bol vypracovaný v zmysle uznesenia vlády číslo 156/2008 bod B.2 z 5. 3. 2008. Zameranie zahraničnej politiky Slovenskej republiky na rok 2009 je základný plánovací dokument zahraničnej politiky SR, ktorého cieľom je definovať krátkodobú víziu zahraničnej politiky SR v roku 2009 s dôrazom na akcenty, identifikujúce základné národné a štátne záujmy SR. Vo svojej štruktúre a obsahu vychádza z prijatej Stratégie MZV SR – Úspešné Slovensko v bezpečnom svete. Materiál sústreďuje pozornosť na ťažiskové body pôsobenia zahraničnej politiky SR v roku 2009 na ktorej sa podľa kompetenčného zákona podieľajú aj ďalšie rezorty za koordinácie Ministerstva zahraničných vecí Slovenskej republiky. Materiál definuje ciele, vrátane problémov a limitov pri ich napĺňaní.